Okoli druge ure ponoči bodo krško jedrsko elektrarno izklopili iz elektro sistema in začeli z njeno zaustavitvijo, da bi lahko izvedli redni letni remont. Nuklearna s tem zaključuje obdobje izjemno stabilnega obratovanja, saj je neprekinjeno obratovala od 5. junija lani, to je 339 dni, kar je najdlje doslej. V tem obdobju je bilo proizvedenih 5,2 milijarde kilovatnih ur električne energije. Remont bo potekal do 6. junija, v tem času bodo opravili menjavo jedrskega goriva, vzdrževalna dela na vitalni opremi, preverili primarni krog ter testirali ostalo opremo. Uvedenih bo tudi 20 tehnoloških novosti, da bi povečali raven njene varnosti in stabilnosti. Po remuntu se začenja 20. gorivni ciklus, ki bo poslej trajal dlje – to je 15 mesecev.

